CELEX: 32015D0903
Language: lv
Date: 2015-06-10 00:00:00
Title: Komisijas Īstenošanas lēmums (ES) 2015/903 (2015. gada 10. jūnijs) par pasākumu, ko Spānija veikusi saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū NINGBO SPARK TOOLS Co Ltd (Ķīna) ražotu zāles apgriezējmašīnu (izziņots ar dokumenta numuru C(2015) 3800) (Dokuments attiecas uz EEZ)

12.6.2015   
            
            
               LV
            
            
               Eiropas Savienības Oficiālais Vēstnesis
            
            
               L 147/23
            
         KOMISIJAS ĪSTENOŠANAS LĒMUMS (ES) 2015/903
   (2015. gada 10. jūnijs)
   par pasākumu, ko Spānija veikusi saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū NINGBO SPARK TOOLS Co Ltd (Ķīna) ražotu zāles apgriezējmašīnu
   
      
         (izziņots ar dokumenta numuru C(2015) 3800)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām un ar kuru groza Direktīvu 95/16/EK (1), un jo īpaši tās 11. panta 3. punktu,
   tā kā:
   
               (1)
            
            
               Spānija informēja Komisiju par pasākumu, ar kuru aizliedz laist tirgū NINGBO SPARK TOOLS Co Ltd (Ķīna) ražotu zāles apgriezējmašīnu N1E-SPK-200 (CB200-08), ko importē ADEO SERVICES (Francija) un Spānijā izplata LEROY MERLIN (Spānija).
            
         
               (2)
            
            
               Zāles apgriezējmašīnai bija CE marķējums saskaņā ar Direktīvu 2006/42/EK par mašīnām.
            
         
               (3)
            
            
               Pasākuma veikšanas iemesls bija zāles apgriezējmašīnas neatbilstība Direktīvas 2006/42/EK I pielikuma 1.4.1. punktā “Vispārīgās prasības aizsargiem un aizsargierīcēm”, 1.4.2. punktā “Īpašas prasības aizsargiem” un 1.7.3. “Mašīnas marķējums” izklāstītajām būtiskajām prasībām attiecībā uz veselības aizsardzību un drošību, jo attālums starp griešanas plakni un rīka aizsargmalu bija mazāks nekā 10 mm, radot sagriešanās risku.
            
         
               (4)
            
            
               Spānija informēja izplatītāju par trūkumiem. Izplatītājs veica pasākumus, kas nepieciešami, lai neatbilstīgos ražojumus izņemtu no tirgus.
            
         
               (5)
            
            
               Pieejamā dokumentācija, izteiktās piezīmes un iesaistīto personu veiktās darbības parāda, ka zāles apgriezējmašīna N1E-SPK-200 (CB200-08) neatbilst Direktīvā 2006/42/EK noteiktajām būtiskajām prasībām attiecībā uz veselības aizsardzību un drošību. Tādēļ ir lietderīgi Spānijas veikto pasākumu uzskatīt par pamatotu,
            
         IR PIEŅĒMUSI ŠO LĒMUMU.
   1. pants
   Pasākums, ko Spānija veikusi, lai aizliegtu laist tirgū NINGBO SPARK TOOLS Co Ltd (Ķīna) ražotu zāles apgriezējmašīnu N1E-SPK-200 (CB200-08), ko importē ADEO SERVICES (Francija) un Spānijā izplata LEROY MERLIN (Spānija), ir pamatots.
   2. pants
   Šis lēmums ir adresēts dalībvalstīm.
   
      Briselē, 2015. gada 10. jūnijā
      
         
            Komisijas vārdā –
         
         
            Komisijas locekle
         
         Elżbieta BIEŃKOWSKA
      
   
   
      (1)  OV L 157, 9.6.2006., 24. lpp.